钦定古今图书集成/方舆汇编/职方典/第1212卷 > 《茶陵州志》
## 钦定古今图书集成/方舆汇编/职方典/第1212卷 > 《茶陵州志》

设防守一员

茶陵卫　旧在州治右，刱于吴。元年指挥范谷保。洪武中，指挥赵才重建。弘治十七年，指挥王廷爵撤故制而修之。崇祯末，毁于兵。

皇清顺治，守备周维藩买废宅改建于城之南。康熙

二十年，守备宋逄春复修。

茶陵卫守备一员

原编“《乡勇壮除》差役” 三十七名。

弓兵十名

茶陵卫军操

协镇副将　顺治初，设长沙镇。六年，改镇为协。所辖经制官一十六员，部推中军兼管。左营都司佥书一员，右营都司佥书一员，左右两营中军守备二员。今都司守备左右归并，各裁一员。抚标游击康熙十三年间，吴逆窃踞湖南，春三月，抚部院韩题请设中、左、右三营，额制战兵三千名，马三、步七。经制游击三员，守备三员，千总六员，把总一十二员。嗣于康熙二十一年三月内云南底定，海宇荡平，因题请裁去中营，止留左右二营，额制兵一千五百名，马一，步九，战三，守七，经制游击二员，守备一员，千总四员，把总八员。康熙二十三年，又奉文裁兵二百名。明吴元年，始立茶陵卫，命指挥范谷保领焉，以州之谭悦道等归附军千人，并调苏、松归附军千人，置左右中三所。洪武十三年，复以襄阳归附军千人补之。二十二年，命都督李胜垛州民户，得军二千八百人，以二千人置前后二所，其馀调守贵州清平卫。二十八年，以后所五百户旗军五百六十人，往镇宜章，置黄沙、栗源二堡。

后，调五百户，以置宜章守御千户所，卫仍领之，以职事属统辖如宜章者，凡四守御所：曰郴州、桂阳、广安、宁溪。天顺中，奏调征戍者三处，曰广西、郴州、蓝山、临武，分六班轮戍焉，每班军三百。正德十二年复以临武班借戍桂阳县，久而成额，遂为轮戍。郴州之役，以水土不习，改戍粤西省城。蓝山班今已裁革，军士更“番赴哨。桂、广二处，名虽六班，每班二百，查原额轮戍一千八百馀名，实在一千四百四十五。内操备一百五十七，哨捕四十六，守城一千一百三十三，把门五十二，局匠四十五，窑夫二十二所。有六班轮戍一千六十馀名，把门、哨捕、局匠、烧造共三百八十馀名，大洲堡、尧水堡各三十名，渐次已消耗” 过半。今兵寇之馀，死亡又复倍焉。

顺治四年，奉文“照例止留屯丁二百零五名，馀俱裁汰。”